
ANUNCI SUMARI
Acord d’Alcaldia número 2025/204 de data 29 d’agost de 2025 per la qual s'aprova la convocatòria de l’atorgament d’ajuts individuals de mobilitat adreçats a l’alumnat d’ensenyaments post obligatoris del municipi de Cercs.
TEXT
Havent-se aprovat per Decret d’Alcaldia número 2025/204 de data 29 d’agost de 2025 la convocatòria de l’atorgament d’ajuts individuals de mobilitat adreçats a l’alumnat d’ensenyaments post obligatoris del municipi de Cercs, el termini de presentació de sol·licituds serà 1 de setembre de 2025 al 21 de setembre de 2025 (ambdós inclosos).


CONVOCATÒRIA PER L’ATORGAMENT D’AJUTS INDIVIDUALS DE MOBILITAT ADREÇATS A L’ALUMNAT D’ENSENYAMENTS POST OBLIGATORIS DEL MUNICIPI DE CERCS
1. Objecte
L'objecte d’aquesta convocatòria es l'atorgament d'ajuts individuals de transport per alumnes empadronats al municipi de Cercs que estan cursant ensenyaments post obligatoris en centres públics i/o privats dins o fora de la comarca del Berguedà durant el curs corresponent a la convocatòria.
Aquesta convocatòria es finança amb els ajuts de la Diputació de Barcelona de “Finançament de programes de suport a la mobilitat equitativa” en el marc de la convocatòria del Catàleg 2024 i 2025 del Pla de cooperació Xarxa de Governs Locals 2024-2027.
La finalitat d’aquests ajuts és promoure una mobilitat més equitativa i facilitar l’accés de la ciutadania a l’educació post obligatòria i a itineraris educatius més personalitzats, amb accions que poden beneficiar especialment a l’alumnat amb major vulnerabilitat educativa, però també a tot l’alumnat en general. Revertir la manca d’accés al transport com una de les causes de l’abandonament escolar prematur i de l’estroncament de la trajectòria educativa entre les etapes obligatòries i post obligatòries.
Les subvencions es regiran per allò que s'ha fixat en la present convocatòria, en la Llei 38/2003, de 17 de novembre, General de Subvencions, en el Reglament General de la Llei de Subvencions aprovat per Reial decret 886/2006, de 21 de juliol, en la Llei 39/2015, d'1 d'octubre, del Procediment Administratiu Comú de les Administracions Públiques, en el Reial decret 130/2019, de 8 de març, pel qual es regula la Base de dades Nacional de Subvencions i la publicitat de les subvencions i altres ajudes

públiques, , i en les restants normes de dret administratiu que en el seu cas siguin aplicables, i en defecte d'això, les normes de dret privat.
Les bases reguladores específiques de la present convocatòria de van ser aprovades pel Ple municipal en data 1 de juliol de 2025, publicades al BOPB en data 10 de juliol de 2025.
El procediment per a la concessió d'aquestes subvencions serà en règim de concurrència competitiva, segons els criteris de valoració i atorgament de la base general 4a.
2. Crèdits Pressupostaris
Els crèdits pressupostaris als quals s'imputa la subvenció són els següents 920/231/48000, i la quantia total màxima de les subvencions convocades és de 5.071,22€.
3. Condicions i finalitat de la concessió de la subvenció
La subvenció té per finalitat contribuir a reduir el cost del transport per a estudiants d’estudis post obligatoris fora del municipi de Cercs, en centres docents públics o privats del territori català.
Per poder accedir a la subvenció serà requisit indispensable complir els requisits establerts en les bases específiques de la convocatòria, article 3, que es transcriuen a continuació:
· Estar empadronat/da al municipi des de l'inici del curs escolar vigent.
· Estar matriculat/da en estudis post obligatoris pels quals es demana l’ajut, en un centre docent públic i/o privat (cicles formatius, batxillerat, estudis universitaris) fora del municipi.
· Acreditar mitjançant una declaració jurada/responsable de no ser beneficiari de les beques del Ministerio de Educación, ja que en les esmentades beques el transport ja hi és contemplat, o no rebre cap altre tipus d’ajut pel transport per estudis.
· Acreditar mitjançant una declaració jurada/responsable utilitzar el transport públic per desplaçar-se als centres educatius de referència
· Els pares, tutors o representants legals en el cas de menors, estar al corrent de pagament dels impostos i taxes de l’Ajuntament.
·Els sol·licitants majors d’edat també hauran d’estar al corrent de pagament dels impostos i taxes de l’Ajuntament.
· No tenir deutes de naturalesa tributària amb l’Ajuntament de Cercs.


4. Òrgan Competent per a la Instrucció i Resolució del Procediment
L’ordenació i instrucció del procediment es portarà a terme per part de l’Àrea d’atenció a les persones de l’Ajuntament de Cercs.

La valoració de les sol·licituds presentades l’efectuarà la comissió qualificadora constituïda per l’Equip Bàsic d’Atenció Social.
Actuarà de secretari de la comissió qualificadora, el secretari de la corporació.
La comissió qualificadora emetrà una proposta de valoració i concessió, que elevarà a l’Òrgan competent.
L’Òrgan responsable de la resolució del procediment per a l’atorgament dels ajuts serà la Junta de Govern Local o l’Alcaldia.
5. Termini de presentació de sol·licituds i documentació
Les sol·licituds es formularan en el model d’instància genèrica disponible a la Seu Electrònica de l’Ajuntament. Es dirigiran a l'Alcalde de l'Ajuntament, i es presentaran en el Registre d'entrada de l'Ajuntament o per qualsevol dels mitjans assenyalats en l'article
16.4 de la Llei 39/2015, d'1 d'octubre, del Procediment Administratiu Comú de les Administracions Públiques, entre els dies 1 de setembre de 2025 al 21 de setembre de 2025 (ambdós inclosos). En cas de sol·licitud presencial, aquesta haurà de tramitar-se en l’horari d’atenció a la ciutadania de l’OAC de l’Ajuntament de Cercs.
Hauran d’acompanyar-se a la sol·licitud els documents següents:
· Sol·licitud en model normalitzat on hi constarà també les dades de la domiciliació bancària pel pagament dels ajuts i l’autorització a l’Ajuntament per comprovar les dades d’empadronament.
· Fotocòpies del DNI de l’alumne i, en cas de ser menor d’edat, dels tutors.
· Certificat emès pel centre educatiu en què consti l’assistència efectiva en el període i pels estudis pels quals es demana subvenció o el comprovant de matrícula del curs 2024-2025.
· Declaració responsable de no ser beneficiari de les beques del Ministerio de Educación, ja que en les esmentades beques el transport ja hi és contemplat, o no rebre cap altre tipus d’ajut pel transport per estudis
· Declaració jurada/responsable utilitzar el transport públic per desplaçar-se als centres educatius on es cursen els estudis post obligatoris.
6. Import màxim
L’import de l’ajut econòmic per alumne/a serà com a màxim 300,00€.
7. Proposta de resolució provisional, resolució definitiva, terminis i notificació
Una vegada avaluades les sol·licituds, per l'òrgan instructor es formularà la proposta de resolució provisional, degudament motivada, que serà notificada als interessats mitjançant publicació al tauler electrònic i notificació electrònica, concedint un termini de 10 dies per presentar al·legacions.
Es podrà prescindir del tràmit d'audiència quan no figurin en procediment ni siguin tinguts en compte altres fets ni altres al·legacions i les proves que les adduïdes pels interessats.
En
aquest cas, la proposta de resolució formulada tindrà el caràcter de definitiva.

Després d'examinar les al·legacions si les hi hagués, es formularà la proposta de resolució definitiva, que haurà d'expressar el sol·licitant o la relació de sol·licitants pels quals es proposa la concessió de la subvenció, i la seva quantia, especificant la seva avaluació i els criteris de valoració seguits per efectuar-la.
La proposta de resolució definitiva, quan resulti procedent d'acord amb les bases reguladores, es notificarà als interessats que hagin estat proposats com a beneficiaris en la fase d'instrucció, que s’entendrà tàcitament acceptada si no manifesten oposició expressa.
Una vegada aprovada la proposta de resolució definitiva, l'òrgan competent resoldrà el procediment. La resolució, a més de contenir el sol·licitant o la relació de sol·licitants als quals es concedeix la subvenció, farà constar, en el seu cas, de manera expressa, la desestimació de la resta de les sol·licituds.
El termini de resolució i notificació serà, com a màxim, de 2 mesos.
El venciment del termini màxim sense haver-se notificat la resolució legitima als interessats per entendre desestimada per silenci administratiu la sol·licitud de concessió de la subvenció.
El pagament de la subvenció, com determina l’article 8 de les bases específiques, s’efectuarà en el termini màxim de 30 dies comptats a partir de la data de la resolució aprovatòria de la concessió. Per a fer efectiu tal pagament i amb caràcter previ, la persona beneficiària haurà d’aportar el certificat o justificant de matrícula i pagament de la mateixa.
8. Fi de la via administrativa
L'acte de resolució de la subvenció esgota la via administrativa.
D'acord amb el que disposen els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra aquesta resolució podrà interposar-se recurs potestatiu de reposició davant l'Alcalde d'aquest Ajuntament, en el terme d'un mes a comptar des de l'endemà de la recepció de la notificació, o bé directament recurs contenciós administratiu davant el Jutjat del Contenciós-Administratiu de Barcelona, en el termini de dos mesos, a comptar des de l'endemà al de la recepció de la notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciós-Administrativa.
9. Mitjans de notificació o publicació
Les notificacions es practicaran en el lloc i pel mitjà que el sol·licitant faci constar a aquest efecte en la sol·licitud, tenint en compte allò que s'ha fixat a aquests efectes en l'article 41 de la Llei 39/2015, d'1 d'octubre, del Procediment Administratiu Comú de les Administracions Públiques.

